Zazakipediya:Serê Serı

Ez sersera şardê ma, ê wendox u nuskari u ê heme alemdê cihani bımbarek kena. Ez posena serêda newêya bêlec, bêkıştenı, bêinkar heme şarandê dınyay rê biro u ma heme tey zey bırayana heyat bıramê. Serêda roşnayi, serêda serbestı u xoser şardê ma rê wazena. Posena kı şarê ma dı serda 2003 an dı xo hesiyo, jewbiyayena xo vırazo u qandê xo, qandê şareyda xo, qandê kameyda bıgırweyo. No dınya hemını rê qim u bes keno. Vanê cay şardê ma zi dı no alemdê dınyay dı vıraziyo u şarê ma zi zey şarandê dınyayê binan biro sınasnayenı u bı namedê xo ya namebodê, nekı namedê jewnaya. Heme şarandê bındestan rê serbestey u serkewteney wazena. Sera newê serêda weş u roşnayi bo heme alemdê dınyay rê.

Veri dı welat u dewandê ma şênayeyê serda newê, serdê serı vıraziyayê. Wedey merdımandê namdaran, zenginan, beg u axleran fek ra biyê pır. Babet babet şamiyê terwendey vıraziyayê u ameyê werdenı. Labırê ewro zey veri a germey, a şênayey, a kêfweşey nêmenda. Demdê veri dı, xortê ma keye bı keye geyrayê, sersera gırdandê xo bımbarek kerdê u çi arêdayê. Her keyeyo kı şiyê, tey deyri kerdê, govendı gırêdayê u kay kerdê.

Nuştoğ: Koyo Berz

Kategoriye:Kay u Wextravêrdene